Številka: 900-357/2015-3

Datum: 24.11.2015

# Z A P I S N I K

9. seje Sveta Četrtne skupnosti Golovec MOL, ki je bila v sredo, 18.11.2015, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 13 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Anton Kastelic, Aleksander Kostić, Igor Pigac, Zina Rodman, Bojan Unčanin, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **13** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 8. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Oblikovanje sklepa o višini in izplačilu sejnin posameznim članom in predsedniku Sveta ČS Golovec za leto 2015 in obravnava predloga sklepa o prerazporeditvi neporabljenih sredstev v finančnem načrtu ČS Golovec za leto 2015
4. Razno

Navzočih je bilo 13 članov sveta.

Opredeljenih je bilo 13 članov sveta.

Za predlagani dnevni red je glasovalo 13 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 8. REDNE SEJE SVETA ČETRTNE SKUPNOSTI GOLOVEC**

Na predlog zapisnika 8. redne seje Sveta ČS Golovec ni bilo pripomb.

**SKLEP 1/9 :**

Svet ČS Golovec MOL potrjuje zapisnik 8. redne seje Sveta ČS Golovec.

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Pobuda člana Sveta g. Bojana Unčanina glede organiziranja sestanka z OGDP glede določitev statusa intervencijskih poti v Štepanjskem naselju z ureditvijo prometne signalizacijein požarnega načrta.

Član Sveta g. Robert Anžič je opozoril na čiščenje in odvoz listja ob Pesarski in Parmski cesti, saj listje ni bilo odvoženo.

Članica Sveta ga. Zina Rodman je opozorila, da se na parkiriščih nahajajo osebni avtomobili brez registrskih tablic in zavzemajo prostor.

O tej problematiki se bo obvestila inšpekcijska služba.

Članica Sveta ga. Helena Anžič je ponovno podala pobudo o postavitvi postajališča Bicikelj v Štepanjskem naselju.

Pobuda je s strani Četrtne skupnosti Golovec že bila podana na OGDP.

Član Sveta g. Igor Pigac je predlagal, da se izvedena dela iz plana malih del za leto 2015 predstavijo in opišejo v glasilu Ljubljana. Odgovorjeno mu je bilo, da je opis del bil že poslan na uredništvo glasila.

Člane Sveta je seznanil z sledečim:

* rekonstrukcija Litijske ceste se bo nadaljevala v letu 2016 za kar so namenjena sredstva v predlogu proračuna za leto 2016;
* rekonstrukcija Hruševske ceste se bo začela v letu 2017;
* v predlogu proračuna za leto 2016 ni namenjenih sredstev za izgradnjo večnamenskega centra Golovec; na Oddelek za šport se pošlje poizvedba ali se bodo sredstva namenila v proračunu za leto 2017;
* na ORN se pošlje poizvedba ali so sredstva za izgradnjo mrliške vežice na pokopališču v Štepanji vasi namenjena v proračunu za leto 2016 ali 2017;
* na OGDP se pošlje poizvedba kdaj se bo izvedla sanacija podhoda pod Litijsko cesto;
* v predlogu sprememb OPN za območje ČS Golovec ni večjih sprememb

**AD 3**

**OBLIKOVANJE SKLEPA O VIŠINI IN IZPLAČILU SEJNIN POSAMEZNIM ČLANOM IN PREDSEDNIKU SVETA ČS GOLOVEC ZA LETO 2015 IN OBRAVNAVA PREDLOGA SKLEPA O PRERAZPOREDITVI NEPORABLJENIH SREDSTEV V FINANČNEM NAČRTU ČS GOLOVEC ZA LETO 2015**

Poročilo o prisotnosti na sejah Sveta ČS Golovec v letu 2015 je podal predsednik Sveta ČS Golovec g. Aleš Dakič, ki je z upoštevanjem prisotnosti na 9. seji člane Sveta seznanil z izračuni zneski sejnin za posameznega člana Sveta, ki sta ga pripravila javna uslužbenca SLS, MU, MOL.

Predsednik sveta je dal na glasovanje

**SKLEP 2/9:**

**V skladu z 12. členom Odloka o financiranju četrtnih skupnosti v MOL in Poročila o prisotnosti na sejah Sveta ČS Golovec v letu 2015 se predsedniku in članom sveta izplača sejnina v višinah, ki so razvidne iz tabele izračuna sejnin.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

Predsednik Sveta je člane Sveta ČS Golovec seznanil, da prerazporeditev neporabljenih sredstev ni več mogoča, saj do določenega roka nekateri programi društev niso bili izvedeni.

Prerazporeditev sredstev se ne izvede.

Predsednik Sveta dal na glasovanje:

**SKLEP 3/9:**

**Svet Četrtne skupnosti Golovec se strinja, da prerazporeditev neporabljenih sredstev ni več mogoča, saj do določenega roka nekateri programi društev niso bili izvedeni**.

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

**AD 4**

**RAZNO**

Član Sveta in predsednik Sosveta za varnost g. Bojan Unčanin je omenil, da se v zapisnik zapiše, da glede na predlagane in sprejete točke iz zapisnika sestanka Sosveta za varnost ČS Golovec, ki je bil dne 25.2.2015, ni iz strani udeležencev sestanka iz pristojnih služb Redarstva MOL, PP Moste, predstavnikov vrtcev in OŠ nobene odzivnosti.

Podpredsednik sveta ČS Golovec g. Anton Kastelic in Mestni svetnik je člane Sveta seznanil, da na 11. seji MS MOL ne bo podprl predlog Letnega programa športa v MOL za leto 2016 pod točko 6, saj se ne strinja s predlogom financiranja.

**S tem je bil dnevni red izčrpan in seja se je zaključila ob 18.15 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec